सही डाइट, फिटनैस आजकल हर किसी के लिए आवश्यक है. इस के लिए नियमित थोड़ा व्यायाम, दिन में 4-5 बार थोड़ाथोड़ा खाते रहना जरूरी है. वह जमाना गया जब लोग सुबह ही 5-6 परांठे खा लेते थे और फिर पूरा दिन नहीं खाते थे. अब वक्त स्वास्थ्यवर्धक खाना खाने का है. दिन में फल, सूप, कौर्नफ्लैक्स लेती हूं. रात 9 बजे के बाद हैवी खाना नहीं खाती. इस के अलावा मैडिटेशन, पिलेट्स क्रंचेस आदि करती हूं. रोज 3-4 लिटर पानी पीती हूं, सप्ताह में 4 बार बाल धोती हूं. हर 2 महीने बाद ट्रिमिंग कराती हूं, सप्ताह में 1 बार मसाज और हेयर औयलिंग कराती हूं. इस के अलावा 8 घंटे की नींद अवश्य लेती हूं.